السلام عليكم ورحمة الله وبركاته. الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له. واشهد ان محمدا عبده ورسوله. وبعد
فاسأل الله سبحانه وتعالى ان يجعلني واياكم ممن رضي بالله ربا وبالاسلام دينا وبمحمد صلى الله عليه وسلم نبيا ونسأله ان يمن علي وعليكم في هذا الصباح وكل صباح. بعلم نافع وعمل صالح ورزقا طيبا مباركا
طيب الله اوقاتكم وانزل سكينته عليكم وغشاكم برحمته وذكركم في الملأ الاعلى ذكرا حسنا. نسأل الله ان يستعملنا واياكم استعمالا جميلا راضيا مرضيا وان يعفو عني وعنكم وان يوفقنا واياكم لما يحب ويرضى. ما زال حديثنا في صباح
كل اثنين عن سورة النور نور الله قلوبنا وقلوبكم تكلمنا آآ عن الايات التي تتكلم عن الذين لم ينتفعوا بايات الله وهم والعياذ بالله اهل الشقاء وهم اهل النفاق ذكر الله سبحانه وتعالى في شأنهم
انهم كانوا اذا دعوا الى الله ورسوله ليحكم بينهم كانوا يبتعدوا اذا فريق منهم معارضون. وان يكن لهم الحق يأتوا اليه مزعمين يقول الله سبحانه وتعالى عنهم افي قلوبهم مرض ام يرتابوا ام يخافون ان يحيف الله عليهم ورسوله. بل اولئك هم الظالمون. نسأل الله
سلامة فيعاتب الله سبحانه وتعالى هؤلاء؟ هل هؤلاء يخافون ان الله سبحانه وتعالى سيظلمهم سم القرآن يخبرنا عن حال هؤلاء فيقول لهم الظلمة هم الذين ظلموا انفسهم بهذه الزنون السيئة العفينة. هناك اشياء وعبادات واعمال عفنة لا
تستقر ابدا الا في اناء عفن فهذه المعاني ان الله سبحانه وتعالى يظلم ان الله قدر علي آآ ما ليس بعدل ان الله سبحانه وتعالى فاتته وحاشاه سبحانه الحكمة هذه المفاهيم وهذه الظنون والعياز بالله
لا تستقر الا في قلب عفن ولزلك قال الله سبحانه وتعالى اولئك هم الظالمون اولئك هم الظالمون. ثم لطف القرآن بقلوب المؤمنين فان المؤمن بيتوتر لما يسمع كده عن حبيبه
يسمع في حد بيتعامل كده مع النبي صلى الله عليه وسلم. في حد بيتعامل كده مع ربنا في حد نيجي نقول له تعال نحتكم الى الله سبحانه وتعالى يكون عنده لآفات الوحشة دي
يتولى ويعرض ويبدأ يرتاب ويشك ويسيء الظن بالرب سبحانه وتعالى الحاجات دي عند المؤمنين الخلص عند الناس الانقياء الاصفياء شيء مزعج فيهدئ الله سبحانه وتعالى من روعهم ويلطف بقلوبهم فينقلهم الى صورة اخرى
فيقول الله سبحانه وتعالى انما كان انما كان قول المؤمنين انما كان قول المؤمنين اذا دعوا الى الله ورسوله ليحكم بينهم ان يقولوا سمعنا واطعنا. يا سلام! انما قصر يعني ليس للمؤمن قول اذا دعي الى الله ورسوله الا السمع والطاعة
فدي ادوات حصر انما دي من ادوات الحصر يقول الله سبحانه وتعالى ان المؤمنين لما نقول لهم تعالوا نحتكم لربنا. تعالوا نشوف الايه؟ ربنا سبحانه وتعالى بيقول ايه في في الاية دي
فتلاقيهم على طول ينطلقوا يتحاكموا الى الشرع سبحان الله! فيسمع ويطيع سواء كان في المنشط كان في المكره كان في العسر كان في اليسر عنده دايما الحساسية ديت وهذه الاية فيها توبيخ
للمنافقين كأن الاية تقول كان ينبغي لكم ان تكونوا كهؤلاء السادة اللي دايما موقفهم موقف السمع والطاعة بلا تردد ولا جدال التسليم الكامل لاحكام الملك سبحانه وتعالى وده لا يتم يا عباد الله الا من خلال
اه اقوام عارفة كويس قوي من الذي يتكلم وعارفة كويس قوي مين اللي شرع. لما يبقى الانسان عنده المعنى ده بيتحرك تحرك مختلف تماما لان ربنا اللي قال لي ربنا اللي بيأمرني؟ اه. فهتلاقيه بيتحرك بس باسلوب مختلف تماما. فوصفهم الله سبحانه وتعالى
وصف حال هؤلاء قال فعلهم دايما مع كلام ربنا ايه؟ السمع والطاعة. على فكرة احنا كلنا يا جماعة في الخير الاصل الاصل كلنا بندعي هذا الكلام. كلنا بنقول اه طبعا كلام ربنا على العين والراس والكلام ده كله
لكن صدقوني يا جماعة عندي الاختبار نادر انك تنجح لانك انت ممكن تسمع وتطيع في الامور السلسة الامور اللي بيكون فيها موافقة لهواك اما شيء يكون ضد هواك واحدة بتتطلق
ومتضايقة جدا وزعلانة من زوجها ولازم يطلقني وتروح عاملة ايه تكون في مشوار ولا حاجة تروح رايح مروحة على ابوها تتصل بالشيخ وعاوزة تسأل معه وتقول بقى انا عاوز اعرف حكم ربنا ايه. فالشيخ يقول لها ممنوع تخرجي من بيتك. ولا هو يخرجك من بيتك
وعندك عدة يا بنت الحلال وهم اتفقوا على الطلاق واتفقوا كل حاجة عندك عدة العدة دي تمكثي في بيتك هنا بقى تيجي بقى الاب يتدخل والام تتدخل والخال يتدخل والعم يتدخل والعمدة بيتدخل كل ده يقول لك ايه؟ لا يا عم الشيخ هي ما مش
تدفع تروح البنت مش طايقاه وعشان نفسيتها يا جماعة هو النفسية في الشرح النفسية بتتزبط بانضباطك بالشرع مش بعكسه وحداء آآ زوجها توفي المفترض تمكث في البيت الذي زوجها غادر اه فيها. الزوج اه البيت اللي كان قاعد فيه
خلاص تمكث فيه وتمكث في عدة لأ انا عاوز اروح لبنتي اصل مش لاقي حد يخدمني اصل مش عارف ايه عشان نفسية امي مع نفسية امك هتتزبط مع مع الشرع وليس
بماء تخترع انتم وتسير على هواكم لو انت قوي بارة جدا بامك اه سيبي اللي في ايدك وروحي اقعدي معها. طالما يعني انت ما انا مش هنفع اسيب اللي في ايدي خلاص شوفوا حد يرعاها خادم خادمة تكون معها
الشرع يا جماعة الخير مش هيزهر الا في المحكات شوفوا احنا عندنا واحد من سادات الدنيا. بنته تتهم في عرضها وتلوك الالسنة ذكرها. وقاعد اما انت تتكلم عنها والكل بيجيب سيرتها
وبعدين من ضمن الناس اللي جابوا سيرتها وواحد من القرايب واحد فقير وهذا الرجل الجواد كان ينفق عليه. وهو ابو بكر الصديق رضي الله عنه ابو بكر الطعن جامد في مسطح. المسطح ده قريبه
وهو فقير وكان بينفق عليه. فمصلح من ضمن الناس اللي اتكلموا في بنت ابي بكر زوجة سيد الخلق صلى الله عليه وسلم. يعني يعني عارف كده واحد شير هو ما ما يعني هو كل اللي عمله زي بالزبط كده في حد يقول لك ايه الاخ فلان آآ ده مش عارف آآ على فكرة ده علاقته مش كويسة ده اموره
ومش عارف ايه قال كلمة فانت شيرت اديت لايك علقت تعليق ايه؟ من وجهة نزرك ايجابي بس ما فيش حاجة ايجابية بتودي النار كل ده سلبي المهم فهو مصطح مسطح رضي الله عنه وقع في الفخ ده
الاقارب واللي لهم بزل في دين الله ابو بكر لما الاية دي بتقول لي انا فقال والله اني لاحب ان يغفر الله لي فرجع الى مصلح النفقة التي كان ينفق عليها
الشيطان موقعه في الحتة دي فراح ابو بكر اقسم بالرب جل وعلا انه لن ينفق عليه مرة اخرى جميل يعني انا اتخيل اتخيل ان كل الحقوق المعنوية والعرفية ماشية تمام مع ابي بكر الصديق. اولا هو كان ليس انفاق واجب
كان انفاق مستحب والمستحب ده هو قطعه. وقطعه عشان سبب شرعي ان في واحد بيتهم بنت من اطهر الخلق يتهمها في عفتها فالموضوع صعب ولا يفهم هذا الامر الا العفيف. كلما اشتد حياؤك
كلما شعرت ان مجرد التلميح في في المواضيع دي ده دبح مش التصريح لأ التلميح عشان كده عاوز تعرف البنت اللي عندها الحياء عالي قوي والعفة عالية قوي وقيمتها ايه عندها
تعرفها ان في حد يلمح في مجلس ما ويزكر بنت بتلميحة كده. يقول لك ده فلانة دي اصل معجبة بسين ام مع فلانة ديت ممشياها مش كويس. فلانة بس لو لقيت البنت دي اتنفضت اللي بتسمع تعرف ان البنت دي عفيفة
مش مجرد غيبة وبس لأ العفة والحياء عنده عندها عالي جدا جدا. اما اللي تقول لها اتقي الله ما ينفعش كده. اه دي عفيفة اه بس مش عالية التاني يا جماعة وشه بيتغير
التاني ممكن يقاطع التاني ممكن يقول اقسم بالله لا اكلمك حتى تتوب من هزا ويتنفض ليه؟ عنده انا مرة في يوم من الايام شاب في تانية سانوي كان معي والشاب ده كنت انا اعطي لقاء آآ
اه كل يوم الفجر وكان في رعاية ما يعني فالمهم هو كان لا يغيب ابدا الكلام ده يعني اللي بنتكلم في الفين وتمانية الفين وتسعة ما كانش بيتخلف عن مجلس ابدا. وكان من ادرك
من في المجلس في يوم من الايام حصل حاجة كده فانا بقول له ايه قل الصدق ولا تكزب انا طبعا بقول له كده ولا التفت له يعني انا كنت ببص في حاجة فبقول له قل الصدق ولا تعمل. فلقيته سكت فببص له لقيت الدموع على وجهه
فانا شعرت ان في حاجة بس انا مش فاهم ايه فبقول له انت بتبكي ليه قال لي انت اول مرة ان فيه حد يقول لي انت بتكزب انا عمري ما كذبت في حياتي
فاح دموعه كانت مليئة بالصدق اه وبعد كده بقى يعني ايه كل آآ ساعة بعد كده الى هذه اللحظة تبين هذا الصدق ففي ناس عارف لو في واحد تاني بقى واخد الكزب ده عنده عادي يقول لي يا شيخ انا هكزب ليه
او لو هو فعلا صادق بس الكدب مش مش حاجة مستقبحة فالشاهد ان ابو بكر طبيعي ان ياخد الموقف ده مع الزات كمان ابو بكر الصديق لان في امور ما تلبسوا بها لا في جاهلية ولا في اسلام
هو كان بيقول كده يعني والله لقد رمونا بشيء ما تلبسنا به لا في جاهلية ولا في اسلام يعني الموضوع ده يعني ايه انت ممكن تتهمني في حاجات كتير بس ده بالزات لأ
فانزل الله سبحانه وتعالى قوله ولا يأتني اولو الفضل منكم والسعة اي يؤتي اولي القربى الى اخر الايات ابو بكر بيسمع الاية الاية دي جابت سيرة ابو بكر الصديق ما جابتش سيرة ابو بكر الصديق
بس هو ابو بكر عارف ان الوحي كانه نزل له يتعامل مع مفهوم التخصيص والخصوصية متشرب في قلوب هؤلاء هو مش شايف ان الاية ديت بتخاطب مسلا عمر بتخاطب عثمان بتخاطب المسلمين
النفسية ديت عارف نفسية خطبة الجمعة وما الم بالم بالم بالم بالمسلمين وما لحق بهم من بلاءات وكروب وهموم فما هو ببعد المسلمين عن دينهم. عارف المفهوم ده ؟ ببعد
بالمسلمين عن دينهم. هو مطلع نفسه من المشهد. آآ هو طبعا انا بتكلم بس ايه يعني يعني نفسية المتكلم احيانا بتكون كده فبيقول مشكلة المسلمين فين؟ مشكلة والامور دي فين؟ في آآ بعد المسلمين عن دينهم. ولابد ان المسلمين يرجعوا. طب وانت ما انا مسلم اصلا
طب انا ده انا ده انا سيد الواعزين ده انا على المنبر فالنفسية دي احيانا بتهرب منها المسؤولية. بسبب ايه آآ فكرة الطرح دي ده اللي هتلاقيه في الوحي وهو بيسمع في صلاة التراويح
ما بيسمعش وحي يتلى عليه يعني ما بيسمعش امام يتلو عليه رسائل الرب له. لأ هو سائل ربنا لنا مش لي انا فالمفهوم ده هي طبعا رسائل للجميع اه بس فكرة التخصيص ده انك تاخد الوحي عليك
دي عاوزة قلوب بقى ايه متربية ومتدربة فبتاخد المعنى ده الموضوع بيتحرى. فهو ابو بكر خد الاية دي عليه يبقى الاية دي بتقول ايه هو ابو بكر شافها كده. يعني يا ابو بكر ما تحلفش تاني انك تمنع
وبعدين يقول ايه؟ والله لا انزعها عنه ابدا مش مسألة بقى ايه طب هروح اتكلم مع ام عائشة ونقعد قعدة كده واقول لها بصي يا ست الكل احنا برضو ما لناش الا ايه؟ يعني اخرتنا
وده اللي هيبقى لنا وتروح هي معيطة وبعدين هو يروح باكي ومتأسر يقول لها طب خلاص نكمل بكرة ومش عارف ايه. طب ويشوف لاخوها ويكلم مش عارف ايه طب اقعد مع اسماء عشان انت ايه تهدي امها وبعدين يروحوا للنبي صلى الله عليه وسلم يقول له انا نفسي اطبق الاية بس مش عارف يا رسول الله ارقيني ما ابو عبيدة ابن الجراح قل لي كلمة تزكرني
التطويل ده ما عندهمش التطويل ده ما عندهمش وفي احلك يعني في احلك الاشكالات مش مسألة ان يعني مر ابو الزناد بيحكي بيقول ان هو شهد ابو سلمة كم هو سمع اه ابا اسيد الانصاري بيحكي مشهد يعني
ان النبي صلى الله عليه وسلم قال ايه؟ النبي صلى الله عليه وسلم قاعد فبيقول كلمة تتعلق بالانصار قال خير دور الانصار بنو النجار يعني افضل عائلات بني الانصار بنو النجار
ثم بنو عبدالاشهل. ثم بنو الحارث ثم بنو ساعدة سم قال وفي كل دور الانصار خير يعني هو رتب اربعة وبعدين الباقي بقى كله خير يعني فابو سلمة قال قال ابو اسيد
اتهم انا ان كنت كاذبا على رسول الله. يعني بيأكد ان الكلام ده النبي صلى الله عليه وسلم قاله سعد بن عبادة وصل له الخبر ده مين سعد ابن عبادة ده
سعد بن عبادة ده يا جماعة من سادات الدنيا ومن سادات الانصار وهو من آآ حماة المختار كان دايما يحمي النبي صلى الله عليه وسلم في الغزوات ويكفي ان هو كان في غزوة الاحزاب هو المسئول عن عريش رسول الله صلى الله عليه وسلم. يعني ده المسئول عن حماية النبي
صلى الله عليه وسلم كم من الايه الكوكبة دي ؟ فهو يعني راجل في حتة تانية خالص فهو من بني مين؟ من بني ساعدة. من بني ساعدة. اللي هم ايه؟ اخر الاربعة
فقال وجد في نفسه زعل من الايه؟ من الترتيب ده وقال خلفنا فكنا اخر الاربعة. احنا اخر ناس في الاربعة اسرجوا لي حماري اتي رسول الله صلى الله عليه وسلم. حد يجهز لي الايه؟ الحمار بتاعي اروح للنبي صلى الله عليه وسلم
فقام له ابن اخيه وواحد اسمه سهل وبالمناسبة يعني اسم سهل ده اسم جميل يعني ربنا يسهل امورنا بس يعني اما تلاقي ابنك كده اسمه سهل او كنيتك ابو سهل ابن اخيه ده سهل
امله فقال اتذهب لترد على رسول الله صلى الله عليه وسلم شوفوا الكلام عامل ازاي يا جماعة يقول له هو انت هتروح ترد على النبي ورسول الله صلى الله عليه وسلم اعلم
النبي اعلم طبعا هو انت مين يعني سم قال له ايه اوليس حسبك ان تكون رابع اربع ومش يكفيك انك تكون اصلا ان هو يزكرك اصلا مجرد انه يزكرك اصلا ويحطك كده في المشهد
والله يا جماعة الناس دي متربية جدا عارفين بيعملوا ايه يعني مش مجرد كده يعني في قصة مشهورة آآ ان النبي صلى الله عليه وسلم كان عنده بنت اسمها امامة يعني حفيدة يعني
وهي بنت زينب رضي الله عنها وماما دي لها مشهد مشهور جدا آآ معروف في السير ان كان النبي صلى الله عليه وسلم يصلي وهو حامل امامة. جميل؟ كان بيشيلها
انت اما تسمع الحديس ده قولوا لي بتخرجوا بايه اهو كان النبي صلى الله عليه وسلم يصلي ويحمل اه حامي الأمامة. يشيل امامة كده فيه. ايه اللي بتخرجه منه يعني لما بتعرف معلومة بان هو حنون صلى الله عليه وسلم جميل. رحمته صلى الله عليه وسلم تواضعه صلى الله عليه وسلم. ان النبي سهل جميل
ايه كمان كل في حاجة كمان اعمق رفق النبي صلى الله عليه وسلم رائع مش غلط في الصلاة جميل اسوة حسنة حبه الشديد لبنته انشراح الصدر جميل انا بستغرب بصراحة
ماشي استغربي مع نفسك آآ حسن الخلق جميل آآ رحمته بالانسى جميل برضه شال الحسن قبل كده شوفوا بقى شوفوا ابن حزم التقط التقاطة لا يلتقطها الا انسان اتعجن في نهر من كوثر الشوق والحب. بيقول ايه بقى
يقول والله يعلم صدق نيتي ليت لي تلك الصلاة او حضورها بجميع صلواتي كلها. بني يا رتني كنت انا في الصالة دي بالمشهد كله. بصلاتي كلها اللي صليتها في حياتي. شف الالتقاطة
مش قادر فهو مشهد صعب جدا وهو شاب شاب وصل وصل من الهم ما عدش عارف ينزل يصلي. وصل مرحلة من الهم كانت رجله ما بتتحركش يقدر ينزل من بيته
يا جماعة هو دي النصوص تقرأ كده انت اما تيجي تقرأ السيرة تلقطها بص انت بتقرأ الحروف وقلبك بيقرأ اللي ورا الحروف وعارفين كده اما تسمع نشيد وراهات انت بتاخد النشء بتاخد الاثر؟ اه وتبص ورا
بتشوف الالتقاطات عاملة ازاي مش مجرد انك اه خلاص بقى الموضوع ايه؟ اه ايوا فعلا والنبي صلى الله عليه وسلم والواحد شاف سبحان الله مشهد جميل. وشوفوا النبي يا اخي سبحان الله
واحد فعلا متأسر جدا رحمة النبي صلى الله عليه وسلم هو راح في حتة تانية خالص رايح في حتة تانية خالص النبي صلى الله عليه وسلم في يوم من الايام
دخل عليه راجل الراجل ده آآ كان خبير بالقيافة. القيافة دي اللي هي معرفة الاقدام واقتفاء الاثر واخدين بالكم وهو اسمه مجزز ابن الايه؟ الاعور المدلجي الراجل ده كان يعني فاهم في الاسار كويس قوي يعني
فهو دخل على النبي صلى الله عليه وسلم فشاف جنب النبي اتنين نايمين بس عليهم غطا ساتر وشهم هم الاتنين ومش واضح منهم الا رجليهم هم الاتنين. يعني مغطيين ايه؟ يعني الرجلين باينة بس جسمهم كله ومش شايف هو حد. اتنين رجلهم
واحد رجله بيضة جدا كالقطن عاملة من من يعني من البياض قريبة من القطن واتنين واحد تاني رجله سودا كالفحم فنظر اليها فقال هذه الاقدام بعضها من بعض. الاقدام دي
الاتنين ده واحد منهم ابن التاني الاتنين دي الاقدام دي بعضها من بعض انتم انتم مش شايفين المشهد عامل ازاي انت مستحيل تشوف كده وتقول الجملة دي هو شاف الرجول دي هو وده علم مش مش بسهولة انت يتلقط ده صعب جدا. العجيب بقى النبي صلى الله عليه وسلم
فرح جدا ماشي؟ الحديس ده رواه الامام البخاري واسرع الى السيدة عائشة يخبرها الخبر. ايه القصة؟ سيدنا زيد كان شديد البياض وزوجه النبي صلى الله عليه وسلم بحاضنته ام ايمن
حبشية فولدت له حب رسول الله صلى الله عليه وسلم. سيدنا اسامة وجاء الغلام ده شديد السواد. فكانت العرب عرب في الجاهلية تغمز نسبه الى ابيه وده كان بيؤزي جدا النبي صلى الله عليه وسلم
فاتبسط جدا ان فيه واحد متخصص قوي ومقدم عند العرب ان يشهد بما قاله من مجرد ان يقرأ الكلام ده انت دلوقتي ملتقط حاجات كتيرة قوي صح اه لكن في ملمح
مليان جمال لرسول الله صلى الله عليه وسلم. مفعم بجمال شخصيته صلى الله عليه وسلم ان هو يروح جري يفرح عائشة ويحكي لها المشهد ده عشان يبين لها قد ايه ان هو مبسوط صلى الله عليه وسلم ان موضوعي فرج عنه
ويروح يحكي لعائشة ويعني انت مسلا مش متخيل ان هو يروح يحكي موقف زي كده لعائشة صح؟ يحكي مسلا لابو بكر. يحكي لعثمان يحكي يعني ايه علاقة ده نروح نحكي
وعائشة وسنها صغير لكن سبحان الله هو الحب بقى والاحترام والمعاني دي لما تكون موجودة سبحان الملك المهم نرجع سهل قال له ايه؟ اتذهب لترد على رسول الله؟ فانا بس بحكي لكم ان هم لهم مشاهد مختلفة خالص. اوليس حسبك ان تكون
نرابع اربع شوف ابن حازم بيقول ايه يا ريتني كنت صليت انت اصلا زكرك فردع وقال ايه بقى سعد ابن عبادة مش باقي لقدر الله وما شاء فعل وآآ انا لله وانا راجعون وبقت رايح الصلاة بقى ومصلي الضهر كده ووشه في الارض ما لك يا سعد لأ ما ليش فيه حاجة لأ انا ما فيش
انت زعلان يعني شوية كده بس ربنا ان شاء الله يعني انا شوية وانا هافك يعني. لا لا لا. قال ايه بقى ؟ قال الله ورسوله اعلم ثم امر بحماره فحل عنه
قال يا ابني اقعد اقعد هنا وده يا جماعة ده هو ده يعني ده السيستم بتاعهم. هو دي حياتهم كده رافع رضي الله عنه بيقول احنا كنا نحاقل الارض على عهد النبي صلى الله عليه وسلم فنكريها بالثلث والربع. يعني بيعملوا حاجة كده آآ في طريقة الايجار للامر
ارض الزراعية فبيقول جاءنا ذات يوم رجل من عمومتي واحد من ايه؟ من اعمامي وقال نهانا رسول الله صلى الله عليه وسلم عن امر كان لنا نافعا بيقول النبي نهانا عن حاجة كنا بننتفع جدا منها
شف الكلام بقى الجميل ايه وطواعية الله ورسوله انفع لنا يا سلام! ايه ده بقى ان شاء الله! وبدأ يحكي بقى لابن اخيه الموضوع بقول له يا ابني احنا كنا بنعمل كزا وكزا كزا وكنا بننتفع جدا بالموضوع ده
فنهانا رسول الله صلى الله عليه وسلم نهانا طب ليه نهانا؟ وكان انفع لنا. ايه ده بقى اه مرة اه اه مالك كان ماشي اه بجوار جابر بن عبدالله. وكان ماشي بيقود الفرس بتاعه يعني
فقال له مالك يا ابا عبدالله اركب فقد حملك الله انت ليه مش بتركب فقال جابر انا اصلح دابتي واستغني عن قومي وسمعت النبي صلى الله عليه وسلم يقول من اغبرت قدماه في سبيل الله حرمه الله على النار. هو معه الحصان
بتاعه فبيقول برضو بريحو بزبط الدنيا وبعدين يا سيدي انا سمعت النبي صلى الله عليه وسلم قال بيقول ايه من اغبرت قدماه يعني واحد ماشي ورجله تعاصت بالتراب كده اتبهدلت تراب اغبرت
فعلاها التراب في سبيل الله حرمه الله على النار اديها فرصة فمالك عجبه جدا جدا المشهد ده فايه هو طبعا قال له الكلام ده كانوا بينهم وبين بعض ماشي؟ الموضوع ده كان هو بيتكلم معه كده قال له ما تعمل كده؟ قال له لا. فقال له قال له وانا القصة كزا كزا
ايه اللي حصل بقى ملك بعد عنه في الجيش ولما ابتعد كده نادى عليه باعلى صوته. قال يا ابا يا ابا عبدالله اركب فقد حملك الله. ما تركب يا ابن الحلال
فجابر عرف وفهم هو عاوز ويعمل ايه. عاوزه انه يسمع الناس فقال اصلحوا دابتي واستغني عن قومي وسمعت رسول الله صلى الله عليه وسلم. وشوفوا يا جماعة اللباقة والفطنة مش يروح يقول له ايه
انت يعني بتحفل علي! طب ما انا قلت لك انت بتخرج نيتي ومش عارف ايه ويروح معيط عارفين انتم الجماعة بقى اللي هم ايه؟ اعمالي زهرت فقالوا سمعت النبي يقول كذا وكذا
ايه اللي حصل بقى فوثب الناس عن دوابهم فما رأينا يوما اكثر ماشيا منه الناس كلها نزلت ايه ده يا جماعة؟ هو ده هو ده تفسير قول الله سبحانه وتعالى
يقول سمان واطعام يقول سمعنا واطعنا حتى يا جماعة في الامور العادية ماشي؟ حتى الامور العادية خالص ايه الامور العادية؟ امازا بيقول ان هو سمع يقول يا عبدالله اسحاق ابن عبدالله بن ابي طلحة يقول سمع انس رضي الله عنه يقول ان خياطا دعا النبي صلى الله عليه وسلم
بطعام صنعه قال انس فزهبت مع رسول الله صلى الله عليه وسلم الى ذلك الطعام فقرب الى النبي صلى الله عليه وسلم خبزا ومرقا فيه دبا وقديد طبعا آآ احيانا وانت بتسمع الدروس اللي زي دي بتروح واقف في حتة عارفين كده ان الفيشة منه بتفصل في حتة
ودي من ضمن الحاجات من قلة التوفيق بالتحصيل وانت بتسمع مجالس علم ولا كده تروح واحد بيسمع خطبة جمعة فالشيخ قال اية كده فيقول ايه الاية دي معناها ايه الشيطان يروح زانقه في الزنقة دي
ويدنه طول الخطبة ما بيسمعش حاجة بقى حتى بل ممكن اصلا باقي الخطبة يكون بيجاوب على سؤال السؤال اللي ورد على زهنه لكن لأ. دي من ضمن الات قلة البركة في التحصيل
طب انا اعمل ايه لما يجي لي سؤال احطه على جنب لنفسي اروح كاتبه كده وخلاص لكن ما تقفش معه مش قدامك بقى خلاص انا وقفت فيشتي الفيشة اتشالت طب ليه بقول الكلام ده؟ لان في ناس كتير يعني الكلام ده باكد عليه في اللقاءات
لكن ما زال الموضوع ده يعني هو زي ما يكون جينات لأ هو سؤال اتقال الكلمة اتقالت في اول اللقاء هدني طول اللقاء اقول لك دي معناها ايه؟ دي معناها ايه؟ دي معناها ايه؟ دي معناها ايه
طب هل الصح ان انا اوقف كل حاجة واجاوبك انت وبعدين الاقي تاني يقول لي طب لطفا بتحصيلك اه انا ممكن اتجاوز النقطة دي وما اعلقش عليها لكن اما بيكون التعليق ده مهم
للجميع وتستفيدوا منه بقوله ما تخليش الشيطان يخش لك اه من باب قلة الاستفادة وتضعيف البركة من المجالس دي بمسل هزه المشتتات اول ما يجي لك السؤال ده على طول رح كاتب كده على جنب كده السؤال. بس خلاص
وهتبحس فيه وصدقك هيوصلك ان شاء الله يوصلك الله سبحانه وتعالى بصدقك في البحس عادي جدا ان مش كل سؤال انت تسأله تلاقي جواب عليه دلوقتي. ودي بركات العلم. ابن عباس
كان نفسه يسأل سؤال التفسير لعمر ده انه سنتين سنتين مستني الوقت المناسب ان يسأل سنتين ده ابن عباس حضر هذه الامة واستغل ان هو في يوم من الايام بيوضي سيدنا عمر وهو بيوضيه كده وبيقول له الوضوء كده فلقى الجو جميل والدنيا جميلة راح سأله السؤال
فعين اسئلتك واحطها تتعلم لكن العلم لا يؤتى ايه؟ بالسؤال العاجل والرد السريع. ده مش هيبقى علم. ده آآ يعني هيسميه اي حاجة تانية بس مش ده اللي هيبنيك فالنقطة دي اه استيعابها هيفرق معكم ان شاء الله
انس بيحكي ان الخياط ده لما دعا النبي صلى الله عليه وسلم وجاب له طعام وقربه اليه يقول فرأيت النبي يتتبع الدباء من حوالي القصعة. لقيت النبي صلى الله عليه وسلم
بيتتبع هذه الاشياء طيب انس دلوقتي لا في حديس ولا النبي صلى الله عليه وسلم بيقول لهم اي حاجة. بس يا جماعة بقى في ايه انتم عارفين الازاعة القرآن الكريم
مين اللي بيلقطها مين اللي بيلقط الازاعة يعني واحد عنده يعني ايه ايه اللي يخلي واحد يعرف يلقط والتاني في تشويش. اللي زابط التردد بتاعه والموجة بتاعته ايه الجهاز بتاع الاستقبال بتاعه
اللاقط بتاعه عالي اللاقط بتاعه عالي اوي واخدين بالكم؟ فالجهاز بيلقط طب لو الجهاز مش فارق معه؟ هتلاقي بقى صوت العرب داخل في تسمع عبدالباسط ورا في خلفيته ام كلسوم ومش عارف في تشويش
تطير ويجي والتعليق وبتاع الجهاز مش لاقط اما تيجي تقرأ السيرة وتقرأ النصوص والجهاز بيلقط بالحاجات دي بتتلقط ما بتعرفش تسيبها اصل الشوق ده يا جماعة والحب مغناطيس بعدي زي كده الايه؟ جهاز الاشعة كده بيلقط بيجيب كل الحاجات دي كلها. كل اللي ورا
الغير مرئي بيلقطه اه من الحاجات الجميلة ان الشوق يرى المرئي فيجني من المرئ عسل اللامري واخدين بالكم عسل اللا مرئي هو انس هنا اه الجهاز عالي عنده انس ده يا جماعة يعني ربنا يكرمنا كده نبقى نتكلم في يوم من الايام عن انس محب
لان انس ده انس رهيب في الحب لدرجة وصل به ان هو في مسند الامام احمد كان بيحكي عن نفسه يقول لا يمر تلاتة مر علينا ليلة الا وانا ارى حبيبي في المنام
بقول انا يعني هو وصل مرحلة من المراحل بيقول انا ما بتمرش علي لا علي ليلة ليلة الا اما بيشوف النبي صلى الله عليه وسلم في المنام وفي يوم من الايام قاعد جلسة انس كده فراح قايل للنبي صلى الله عليه وسلم وهو مش قادر في حاجة ضاغطة عليه كده. قال له يا رسول الله اين اطلبك؟ يوم القيامة. اطلبك فين؟ اصل انا شبعت
منك هنا فانا عاوز اكمل هناك فقال له انا عايز اكمل. قال له اين اطلبك؟ فاداله النبي صلى الله عليه وسلم التلات اماكن وقال له لا اخطئ تلك الاماكن الثلاث
دول تلاتة ما انا ما بعتهمش ما وبقى مواقفه كلها مع النبي هو يعني ما لهاش ترجمة الا الحب ده واحد بيحب مهو كلهم كانوا بيحبوا النبي صلى الله عليه وسلم بس انس كان مختلف
حتى تلاميز انس اتصبغوا الصبغة دي سابت يقول يوم يقف قدامه كده ويقول له يا استاز يقول له انس دعني ان اقبل عينيك فان هذه العين فيقول له ليه؟ يقول له هذه العين رأت رسول الله
طب انت طب هو ايه اللي طبع في سابت خلاص الحب اتنقل ما هم شيخك اما بيكون عنده معنى معين بتلاقيه سمع تحت شيخك اما يكون مغتاب ونمام وبيتكلم ليل نهار عن الافاضل هتلاقي الفريق كله مغتاب ونمام
الشيخ بيتريق دايما على اخواته وبيتريق على اللي بيغلط مسلا في شيء ولا بتاع والقصة دي كلها او معزم علم قوي مصطلح قراءات لغة اصول وبتاع هتلاقي السيستم كده السيستم كده وزلك الموفق المربي الموفق اللي بيخرج ناس مش شبهه
ياخدوا انفس ما فيه ما عنده اه ممكن. لكن مش شبهه مش مش بيطلع اه قوالب فنسأل الله العفو والعافية. هنا انس يقول فلم ازل احب الدباء من يومئذ. انا كنت عاوز اكمل في تلاميز انس بس خلاص يعني. بس تلاميز انس كلهم
تقريبا كل اللي انس رباهم كل واحد عنده معنى فريد في حب الايه؟ النبي صلى الله عليه وسلم. عندهم حب رهيب. مرة بيدي تفاحة لواحد منهم فده انه ايه؟ يقبل التفاحة
فقال له انت مازا تفعل هذا؟ ما الذي دفعك على هذا؟ قال هذه تفاحة مست يد مست يد رسول الله صلى الله عليه وسلم خلاص واحنا بقى هندنانا نشوف شف الحديس ده احنا هنشوفه ازاي؟ هي الدباء هي الكوسة
شفت احنا فين؟ يعني هنروح هنا بقى. مش هيبقوا ورانا الا هي الكوسة ولا القرع. طب لو عايزين نشتريه نجيبه منين؟ وايه ونسيب اللي الحتة اللي احنا بنتكلم فيها فالله المستعان. انس القلب الشفاف ده
اه بيعلمنا المعاني دي اه فاما تيجي تقرأ سورة المؤمنون لأ تبقى انت مدرك كويس قوي تبقى انت مدرك كويس قوي انما كان قول المؤمنين اذا دعوا الى الله ورسوله ليحكم بينهم ان يقولوا سمعنا واطعنا. ابن عباس بيقول
ان في يوم من الايام عيينة بن ابن حصن ابن حزيفة نزل على ابن اخيه الحر ابن قيس. والحر ده كان آآ من الناس اللي سيدنا عمر بيحبهم اوي ويقعده في مجلس بعد الشروق كان كل عمر رضي الله عنه كان له مجلس بعد الشروق بيقعد معه النبهاء من الشباب اللي ايه؟ الصحابة وكان بيعمل معهم مجلس تدارس
فكان من ضمن المجلس ده واحد اسمه الحر بن قيس له خال اسمه عين ابن حصن فمرة في عيينة ده راح يزور ايه آآ او ليه عم يعني فراح يزور ابن اخيه الحر ده
فراح له وهو من النفر اللي بيدنيهم عمر. وكان القراء اصحاب مجالس عمر هم دول اللي بيشاوروا فعيينة قال لابن اخوه يا ابن اخي هل لك وجه عند هذا الامير؟ فاستأذن لي عليه. انا عاوز ادخل على القبر
فقال له ماشي تعال ساستأزن لك عليه. قال ابن عباس فاستأذن الحر لعيينة فاذن له عمر فلما دخل عليه قال هيه يا ابن الخطاب يا نهارك ابيض يا عم داخل سخن ليه كده؟ بيقول له هيه يا ابن الخطاب
فوالله ما تعطينا الجزل ولا تحكم بيننا بالعدل يخرب بيت شيطانك امال مين اللي هيحكم بالعدل؟ ازا كان عمر لا ولا تعطينا الجزم فغضب عمر عمر اتضايق جدا رضي الله عنه
حتى هم ان يوقع بها. يعني هم ان هو كان هيمد ايده عليه فقال له الحر ما هو تلميزه بقى وتربيته قال يا امير المؤمنين هو عارف هيجيبه منين؟ عمر ده يا جماعة بيغضب بس بيعرف في ايه؟ اصل التلاميز عرفوا يجيبوا الشيخ ازاي
قال يا امير المؤمنين ان الله قال لنبيه صلى الله عليه وسلم خذ العفو وامر بالعرف واعرض عن الجاهلين وان هذا من الجاهلين عمد من الجاهلين يقول والله ما جاوزها عمر حين تلاها عليه
وكان وقافا عند كتاب الله مرة جالي كده ايه همة كده ان انا اعمل بحس في الباب ده. بحس الوقافون عند كتاب الله ودي برضو من بركة الايه من بركة حضور مجالس الاكابر
كنت في الفين وخمسة الفين وستة حضرت لقاء للشيخ الحويني وكان يتكلم عن الامتثال هو الادب وزكر تلات اربع مشاهد من الايه؟ الصحابة يعني وبسببها ربنا اكرمني ورحت بقى جمعت
الابحاس وجردت كده ايه في السيرة جمعت الابحاس اللي فيها كانوا وقافين عند رسول الله كلام رسول الله وكلام الله وسميته ساعتها الامتثال هو الادب. وكان الفكرة دي كانت سببها هو حديس عمر رضي الله عنه
فده بحس انتم ممكن تعملوه وقوته انك مش تاخده من حد قوته انك تلتقطه انت انك تفتح كده السيرة افتح كتب السنة وتقرأ وتشوف عاملين ازاي هم كانوا بيتعاملوا ازاي من الموضوع ده
وكان عندهم السرعة في التنفيز والرد على اللي ما ينفزش كان عندهم الموضوع ده ما فيهوش هزار ما فيهوش هزار مر بلال ازن اه هو عبدالله بن عمرو بن العاص
لا ابن عمر مرة في يوم من الايام قطع ما رضيش يتكلم مع ابنه ليه بسبب انه قال له حاجة على النبي صلى الله عليه وسلم امر يعني. فالولد خالف. قال له احدثك عن رسول الله وتخالفه وهو ما خالفش قاصد. كان عنده يعني
رأي تاني ودنه كده ما يكلموش الى ان لقي الله سبحانه وتعالى فكان عندهم الحاجات دي حساسة جدا جدا في يوم من الايام النبي صلى الله عليه وسلم دخل المسجد
فلقى ان المسجد يعني ايه فيه شيء خلاف الاولى يعني محتاج يتطهر. فقال اروني عبيرا هاتوا لي يعني ايه عطر يعني وبسرعة الراوي بيقول ايه فقام فتى من الحي يشتد الى اهله. في واد طلع طلقة
النبي صلى الله عليه وسلم بيقول ايه؟ لو في حد بس يجيب آآ يا جماعة عود بس آآ زي بخور كده وبتاع طب ما حد يروح يتحرك عادي. لا الولد
قام فتى من الحي يشتد الى اهله والتاني اللي يسمع كلمة اللي يسمع النبي صلى الله عليه وسلم فيرجع لزوجته يقول لها اني رأيت النبي صلى الله عليه وسلم مهموما. وعبدالله بن زيد يشوف النبي
وسلم بيسأل على حاجة فيقول فخرجت من عنده مهموما لهم رسول الله مش عارف انام ده اسمه ايه؟ هو ده الحب هو ده الحب النبي صلى الله عليه وسلم قاعد مع الصحابة بيقول لهم ايه
بيقول لهم لادفعن اللواء غدا الى رجل يحب الله ورسوله يفتح الله به في غزوة الخندق في غزوة في خيبر النبي صلى الله عليه وسلم بيقول اللي قبلها بليلة انا بكرة هدي الراية الحد
يحب الله ورسوله. طبعا الكل هيستنوا الكل هيتمنى عمر يقول ما تمنيت الامرأة الا يومئذ اليوم ده انا حبيت جدا ان انا اكون امير هو ده اليوم الوحيد اللي انا حبيت في الامارة
ليه ما هو عشان يوخد الصك يقول فلما كان الغد وعمر سالك مع نفسه عادي جدا الصحابة يا جماعة اعمال القلوب بتاعتهم سالكة فبيقول ايه؟ فلما كان الغد تطاولت لها. يعني قاعد بقى عارف كده اللي هو ايه؟ جاي بقى وواقف في وش المشهد عارف اللي ده انه يعدل اللياقة كده
ويزبط الدنيا يا رسول الله اجيب لك السجادة يعني ازبط الحتة ديت آآ عارف انت الدنيا انا موجود يعني فقلت طاولت لها فاذا النبي صلى الله عليه وسلم قال يا علي
قم اذهب فقاتل ولا تلتفت حتى يفتح الله عليك بيقول له روح قاتل وما ترجعش حتى يفتح الله عليك فعلي ركب وبدأ يتحرك فعاوز يسأل النبي صلى الله عليه وسلم سؤال افتكر ان هو عاوز يسأل النبي صلى الله عليه وسلم. فقال له علام اقاتلهم يا رسول الله؟ طب قالها ازاي
وقف على الداء وهو راكب دلوقتي. خلاص كره ان يلتفت وراح ندى باعلى صوته النبي صلى الله عليه وسلم خلفه وما رضيش يلف ليه؟ لان هو قال لي ما تلتفتش
ايه الحساسية دي خلاص قال لي لا تلتفت يبقى لا تلتفت اصل يا عم ما يقصدش يعني يقصد واما يعني اما تبدأ تتحرك بقى ويقصد ويقصد ويقصد لأ قصدك دي تحطه تحت حذائك. ما هم اتربوا في احد
لما طلعوا الجبل العين العين بتقول المعركة انتهت. والناس بدأت تتوزع الغنيمة والنص بيقول ما تنزلوش من على الجبل ايه اللي حصل قدموا عقولهم على الخبر فحصل اللي حصل. عشان كده انت مع الوحي لازم الخبر هو اللي يدير البصر
انت شايف لأ ان الصح ان انا مش هديها كزا وان هي مش هتعمل كزا ولا انا هخالف ولا انا هعمل كزا وهحرمها من الميراس وهعمل كزا ده الصح اللي انت شايفه صح؟ اه
طيب والخبر بيقول لك ايه؟ وزع الميراس النهاردة تعمل تقدم الخبر ولا تقدم كزا. عارف الاجابة ايه الاجابة سورة النور. لو انت مفلح وفايز هتعرف هتعمل ايه انما كان قول المؤمنين. عشان كده قلت لكم ان الاية دي
ما ينفعش تقرأها كده اروح قايلها لك واقول لك بقى والمؤمنين بقى بيقولوا سمعنا واطعنا لأ انت لازم تعرف سمعنا واطعنا المشهد عامل ازاي المشهد عامل ازاي؟ في قصة كعب ابن مالك النبي صلى الله عليه وسلم عشان تعرفوا انك
تقارن نفسك بهؤلاء. النبي صلى الله عليه وسلم لما جه يسافر يخرج لغزوة تبوك الصحابة كلهم طلعوا ما عدا البعض منهم تلاتة اه يعني الشيطان دب وفي قلوبهم بعض المعاني ارسل اه يعني وسوس لهم في بعض المعاني فخلاص خارت قواهم ما خرجوش
رغم ان خلي بالك كعب ده على طول الخط مشارك مشارك في كل الغزوات الا بدر وعشان ما تقلوش اطلع يعني. ما ما كانش فيها تعبئة فابو بكر كعب بن مالك بيحكي مشهد عشان تعرف برضو يعني ايه سمع وطاعة
النبي صلى الله عليه وسلم خمسين يوم ما بيكلموهمش خمسين يوم يا ربي ده انا لو اديتني انا يعني مسلا مع الفارق الكبير بس بس عشان اوصل لك يعني. لو احنا قلنا ان اللقاء بعد كده لمدة
عشر مرات عشر اسابيع هيكون على الزوم للحاضرين فقط خلاص واللستة دي بس اللي هتحضر اي حد برة الاسماء دي مش هيحضر والدروس مش هتتسجل ومش هننشرها لمدة عشر اسابيع
انت بتحس يعني ايه والواحد لا راح ولا جه وانت بتضايق. تخيل بقى انك النبي صلى الله عليه وسلم انت بتصلي في المدينة وهو ما بيكلمكش بتدخل المسجد اهو يقول فكنت اقول السلام عليك يا رسول الله وانزر الى وجهي احرك شفتيه بالرد ام لا
لا لا ده ده اللي هيعدي على وهو بيقرأ سورة التوبة اللي بيقرأ سورة التوبة. الوجه اللي قبل اللي قبل الاخير لا اما بتيجوا تقرأوا انت بتشوف وش كعب ابن مالك في الصفحة دي
كان فعلا لازم ينزل فيه وحي يعني ايه ان معاني الوحي دي تطبطب عليه لان خلاص الارض فعلا لفزتهم. ضاقت الارض شوف بقى الكواكب دي كلها سبع قارات دي بقت بقت يعني خلاص سقب ابرة وهو يتنفس من بينها
بيته يروح للجامع فبدأ يصلي على سطح البيت الهم وخلاص ركبوا متملك منه بطريقة بس انت ده عمر في مشهد واحد بس مشهد واحد اه كان زعل مع ابو بكر الصديق وبعدين ابو بكر اشتكى للنبي صلى الله عليه وسلم وابو بكر اللي كان غلطان
بشهادة ابي بكر رضي الله عنهم. فدخل على النبي فقال له يا رسول الله قال له السلام عليكم يا رسول الله فالنبي صلى الله عليه وسلم التفت يمنة. فراح لابو بكر عمر الناحية التانية قال له يا رسول الله
والسلام عليكم. فراح له ايه؟ يسرة فعمر لقى المشهد كده فجسى على ركبته سم التفت الى النبي وقال يا رسول الله ما قيمة الحياة وانت معرض عن وجهي طب انا اعيش ليه يعني
ما علهاش لازمة ان انا ابقى في الدنيا دي وانت معرض عن وجهي. عمر يا جماعة مش مستحمل مش مستحمل تلات دقايق ان النبي يكون معرض عنه بيقول له لأ الحياة بقى انا انا ادوب انا خلاص عمر يدوب كالملح في الماء
انا ما ينفعش اكمل. عشان كده اوحش حاجة ان يعرض عنك النبي يوم القيامة يعرض عنك سحقا سحقا بعدا بعدا لمن غير بعدي وبدل انا مستنيك عند الحوض بس تيجي لي صح
تجيلي صح تجيلي عاللي انا سايبك عليه لا تسودوا وجهي واخدين بالكم المعنى ده مهم جدا جدا ادراكه فهو كعب رضي الله عنه بيقول ايه بقى يقول ان النبي صلى الله عليه وسلم
لما عمل كده جه بعد اربعين يوم هم خمسين يوم. بعد اربعين يوم من المشهد ده وطبعا كعب بيقول انا كان احب الناس لي قتادة. في يوم من الايام مش لاقي حد اتكلم معه. مش لاقي حد. وشوفوا التربية بتاعة الاسلام. ما فيش حد هيتكلم معك
هتبقى في سجن مفتوح فبيقول انا ابن عمي قتادة ده بحبه قوي. رحت عاوز اتكلم معه فطبعا بيني وبينه سور عديت له من السور زي صورة جنينة كده فقفز وراح داخله قال له يا قتادة اتعلم اني احب الله ورسوله؟ يقول ووالله ما رد
علي السلام باقول له السلام عليكم. ما ردش علي قتادة انا حبيبك آآ توأم اللي كنا بنروح عند احد وناكل ونشرب عند بدر حبيب قلبك خلاص انتهى انت كنت كويس
فضغط عليه تلات مرات يتكلم معه ما يردش فعاوز يقول كلمة فراح قايل له لفز كده قال له اتعلم اني احب الله ورسوله؟ فقال له كلمة شرخت قلبه عورته كان هو ده باقي اخر حاجة متعلق بها راح دابحه
قال له ايه؟ قال له الله ورسوله اعلم نقول له ما اعرفش يا ربي بقول له انت مش انت عارفني ان انا بحب ربنا؟ قال له ما انت كنت. انت كنت
لكن دلوقتي الله اعلم. احنا الله اعلم احنا بنا احنا اما بتيجي تحكي القصة دي وده انك ماسك نفسك. فبردو بقى انا عايز اشوف انا بضغط في نفسية عشان تتخيل النفسية عاملة ازاي
ده نفسية واحد متفرتك لدرجة ان العدو بدأ يطمع فيه. استشعر كده ان نتنياهو يطمع فيك. يعني استشعر دلوقتي كده في الزمن اللي احنا فيه ده نتنياهو يروح داخل عليك ويقول لك ايه انت ابو سارة؟ اه. ازيك يا ابو سارة
اعمل ايه احنا عارفين ان انت ساكن في مش عارف فين كده وكنا عاوزين منك خدمة كده شف لك تتخيل انت انت بقيت وحش قد ايه وان الناس شايفاك فين وجاله نبطية من نبطي الشام وبيقول له احنا عرفنا ان صاحبك قد جفاك فالحق بنا ايه؟ نواسك. تعال يا عم واحنا نروق عليك يا عم انت ايه اللي
حملك في الكلام ده. الله اكبر بعد اربعين يوم بيحكي لك مشهد عشان تفهم بيترجم لك سورة النور قال اذ رسول رسول الله صلى الله عليه وسلم. واحد النبي بعته
بيقول له ايه فقال ان رسول الله صلى الله عليه وسلم يأمرك ان تعتزل امرأتك ده دي الوحيدة اللي بتكلم معها هو كان لسه بيقول انا كنت شاب انا كنت شاب
فقال له النبي بيقول لك اعتزل اهلك. يعني ايه اعتزل اهلك اعتزل اهلك يعني الامور اللي بينك وبينها ما تتمش التواصل الخاص بينكم ما يتمش فكأن النبي صلى الله عليه وسلم بيقول له ايه ؟ شوفوا التربية اه. هو انت عشان احنا مش بنكلمك اه والكلام ده كله اه لأ فيه بلاء تاني هو
اي استمتاع ولو خاص هيتوقف طب كعبي يعمل ايه؟ كعب خلي بالك كعب احد كعب الشاعر اللي كان بيدافع عن النبي صلى الله عليه وسلم كعب الاحزاب كعب كعب كعب كعب كعب في كل حتة كان موجود
كعب الحديبية كعب في حاجات كتير جدا موجود في المشاهد دي كلها ده بيجي يعمل ايه بقى كعب يقول له وقف يا كعب حتى المتعة دي ممنوعة كعب بقى يروح معيط
اه طب ممكن طب ما طب ممكن تاخد لي موعد منه؟ طب ممكن اقول له طب انت شايفني دلوقتي عامل ازاي؟ طب بالله عليك انا مش خاسس طب بص في وشي
لا لا لا قال له ايه بقى فقلت اطلقها ام ماذا افعل هو بيقول له اعتزل هو عاوز يصل اعلى درجات تنفيز الامر يعني اعتزل دي تشمل انك ما تكلمهاش
تشمل انك ما تجيش الامر الخاص. تشمل انك ما تاكلش معها بس ممكن تيجي الامر الخاص. تشمل انك ممكن تعمل كل حاجة معها بدون ما تتكلم تشمل ان هي ممكن تبقى هي في اوضة وانت في الصالة تشمل حاجات كتير قوي. هو ياخد اعلى درجات الشمولية ديت. ايه هو
تعتزل اه يعني هطلقها فقال اطلقها ام ماذا افعل يعني كانه بيقول انا كلي بين يدي الوحي عشان بس الاخوة والاخوات اللي يجي يقول لك انا مش قادر لا اللي هيربيك ويطيب نفسك هو الوحي. سماعك وطاعتك للوحي
انك تقول سمعنا واطعنا ما ادنكش تعافر ما تعافريش فقال اطلقه ام ماذا افعل قال لا بل اعتزلها ولا تقربها فبيقول وارسل الى صاحبي مسل زلك هو بيقول برضو راح قايل ليه احنا كنا تلاتة
فكل واحد قتله كده فقلت لامرأتي الحقي باهلك فتكوني عندهم حتى يقضي الله في في هذا الامر يعني بيقول ايه؟ انا قلت لمراتي انت بتوكلي انت على الله بقى طب هو قال له والحقي باهلك
هو الراجل السفير ده قال له وديها اهلها هو قال له بس ما تجيش ناحيتها لكن لا هو شاب ويخاف يغلط يخاف يتكلم يهزر يقع فيروح باعد باعد المشتت عنه
ويا بنت الحلال الحقي باهلك يلا اتوكلي على الله روحي اقعدي عند امك اليومين دول ونفسية الاخت دي وهي رايحة وشعورها بقى وزوجي وبتاع ما فيش بقى جو آآ وليه بتشدوا عليه؟ والله العظيم ده ده احسن من ناس كتير جدا قاعدة
في الجامع دلوقتي وربنا والله انا عافاه كويس وما حدش فاهمه زيي اقعدي يا اخت ميسرة اقعدي الله يكرمك قال لها الحقي باهلك حتى يقضي الله في هذا الامر. يقضي الله
في هذا الامر قال كعب فجاءت امرأة هلال ابن امية رسول الله هلال ده واحد زميله ما هم من التلاتة هلال ومرارة وهو فقالت يا رسول الله ان هلال شيخ ضائع ليس له خادم. فهل تكره ان اخدمه؟ شف البيوت بقى عاملة ازاي. اهو برضو راحت البيت التاني قالت سمع وطاعة
بس هو الراجل ده كبير قوي ده هيموت هيبود ده ما بيعرفش يخش الحمام لوحده ده هيعمل ايه ده فراحت للنبي صلى الله عليه وسلم تقول له يا رسول الله هل تكره انت تكره ان انا اخدمه؟ يعني هل الامر ده يشمل ان انا اخدمه؟ انا ما عنديش مشكلة خالص ان انا اخدمه انا فهمت الاعتزال خلاص هو مش هيقربني
لكن موضوع الخدمة اخدمه ولا لأه لو لأه خلاص هو يستاهل اصلا الهلال ده اصلا عاوز يتشد قال لا ولكن لا يقربك وده يديك نفسية يا جماعة النبي صلى الله عليه وسلم مع الوحي
هو هو يا جماعة رسول الله لان بعض الناس يروح قايل لك ايه؟ مستحيل النبي يقول الكلام ده. ده سيد الكل. ده الرؤوف الرحيم ما هو الرؤوف الرحيم ده هو الضحوك القتال
انت ليه ليه بتاخد من الدين اللي انت عاوزه هم دول اللي بيقول لك هنقاتل اليهود ازاي بالحب خلاص انت بس حب ربنا كده وقل يا رب يا رب بحبك يا رب بحبك يا رب بحبك هيروحوا واقعين من طاقة الحب دي. خلاص لان نتنياهو بيخاف جدا من من اي قلب واحد محب. اول ما بيشوف كده القلوب
المحبين يا بيترعشوا ركب وبتخبط في بعضها خلاص واول ما يجي كده يبيد المكان بتاعك قل له والله العظيم لقفلك بالحب. يلا خلاص انت ده اسمه ايه يا جماعة؟ هو اسمه حاجة مش عاوز نقولها مش عاوزين نلوس المجلس الجميل ده
قال لا ولكن لا يقربك قالت انه والله ما به حركة الى شيء. ما تقلقش يا رسول الله. هو اصلا مش بيتنفس والله ما زال يبكي منذ كان من امره ما كان الى يومه هذا
خلاص ففي واحد راح قال لكعبي فقال لي بعض اهلي لو استأذنت النبي في امرأتك كما اذن لامرأة هلال ابن امية ان تخدمه. خل مراتك برضو تخدمك على قد الخدمة. ما هو واضح
ان هو هيقول لها عادي زي ما قال لك هو كعب يقول ايه؟ فقلت والله لا استأذن فيها رسول الله صلى الله عليه وسلم. لا لا عمري ما حملها وما يدريني ما يقول اذا استأذنته فيها وانا رجل شاب
وانا رجل شاب. نفسي اقدرني اتكلم معكم في الايه في البحس ده كده لغاية بعد بكرة بس هي الفكرة انك تكون انت متشرد يعني ايه يا جماعة ان يقولوا سمعنا واطعنا
على فكرة يا جماعة اللي هيروح لسورة النور وهو متدبر القرآن هو اصلا سامعنا واطعنا خلصانة معه من زمان خلصانة من من سورة من سورة البقرة هو طالع من البقرة
رايق داخل قلع ال عمران وهو بيقول سمعنا واطعنا غفرانك او اخوانك على اللي فات كله وحصل فيه تقصير لان واستحضارك للميعاد فهو ده اللي هيخفف عنك السمع والطاعة ساعتها بقى اما تقول انصرنا على القوم الكافرين هتاخدها
بس تكون سالك الاول عشان كده سورة النصر جت بعد سورة الكافرون صح بالترتيب المصحف صوت النص ازا جاء نصر الله جت بعد سورة الكافرون. اخر اية في سورة الكافرون ايه
طبعا هي اية اسمها الكافرون. ماشي؟ مش اسمها الآخرون يعني قل يا ايها الاخر لا قل يا ايها الكافرون. الاية سورة الايه؟ لكم دينكم ولي دين. المفاصلة دي لما بتم
اذا جاء نصر الله. النصر هييجي لما طول ما الدنيا مايعة لا ما تستناش النصر ييجي مع الوضوح التام والسمع والطاعة والنقاء والصفاء فهنا الله سبحانه وتعالى يقول انما كان قول المؤمنين. هو بقى خش جوة هنا وشف انت قولك ايه ازا دعوا الى الله ورسوله ليحكم بينهم
ان يقولوا سمعنا واطعنا واولئك هم المفلحون واولئك هم المفلحون الفلاح بيزرع البزرة لو البزرة دي بتكبر ويا ترى يتعهدها لغاية ما بتبدأ ايه؟ تكبر تكبر تكبر تبقى شجرة كبيرة تبدأ يبقى لها سمار
آآ ده الفلاح الذي يفلح الارض انت اسمك برضو الناس دي اسمهم مفلحون ليه؟ لان برضو في ارض العمل بتاعتهم الارض اللي ربنا اداها لهم الوقت راس المال بدوي ياخدوا راس المال اللي استلموه ده من ربنا. وبدأوا يزرعوه
زرعوه اعمال صالحة حب وخشية وبزل وصلاة وانفاق فبدأت ترعرع ويعاهدوا ويتعاهدوا الحاجة دي فبدأت تكبر فرعرعت فانتجت سمار يانعة عشان كده دول مفلحون ومن يطع الله ورسوله ويخشى الله ويتقه فاولئك هم الفائزون. حصريا هم دول اللي هيفوزوا
طب الفوز بيبان امتى؟ طول ما احنا بنلعب والحكم ما صفرش انت ممكن تكسب عارفين مفهوم الرومرتادا الجماعة اللي بيلعبوا كورة تلاقي تبقى انت مغلوب تلاتة صفر. وباقي اربع دقايق الماتش يتقلب اربعة تلاتة لك
هو كده صح عشان كده لا يستوي اصحاب النار واصحاب الجنة اصحاب الجنة هم الفائزون. يعني ايه اصحاب الجنة هم الفائزون طول ما احنا لسة الماتش ما انتهاش بينا وبين اللي ايه
الاخرين اه خلاص ما تحكمش بفوز الفوز من زحزح عن النار. وادخل الجنة فقد فاز. والله لسة فيه مشهد جاي. فيه نار اوقد عليها قد ايه النار لما الحجر بيقع
فيها بينزل يستقر بعد سبعين سنة احنا لو عندنا عمارة من ميت دور لو فيه واحد راكب طيارة فوق السحاب وراح منزل آآ كيلو وكيلو كده حديد كده اروح راميه. ينزل ينزل على الارض بعد كم وقت. وقت قد ايه
بياخد كم يعني؟ ساعتين عشان يلط الارض بياخد ساعتين يا جماعة بياخد ساعة بياخد نص ساعة بياخد سواني سواني معدودة يكون نط الارض طب لو خد سبعين سنة انت متخيل بقى القعر بتاعها فين
هي دي النار بقى وبقى ايه دعها ده كمان فيها جوة في السدين ده ده اعمدة والاعمدة دي هتحطم اللي يخشها وفرادى معلش ابقى مين يستحمل؟ مين يستحمل يعدي عليها؟ فضلا انه يقعد فيها
فعرفت بقى ان زحزح عن النار وادخل الجنة فربنا سبحانه وتعالى يخبر عن حال اهل الايمان اللي اطاعوا الرحمن واطاعوا العدنان صلى الله عليه وسلم ولم يكونوا مسل هؤلاء الذين يعرضوا عن حكم الله الى حكم غيره من الطواغيت وغيرهم
وقاعدين يخشوا الله سبحانه وتعالى الخوف مع العلم والتعظيم يسمى خشية فلما التقوى تيجي مع خشية لأ ده بقى شراب حلو المزاق تقوى ومع الخشية تدي بقى ايه فاولئك هم الفائزون
وبعدين نرجع تاني لملمح تاني واقسموا بالله جهد ايمانه. مين دول وايه علاقة ده بالاية اللي قبلها؟ ده اللي ان شاء الله هنتكلم فيه المرة الجاية. اسأل الله ان يجعلني واياكم ممن يقولوا سمعنا واطعنا اذا دعوا الى الله
ورسوله ليحكم بينهم وان يجعلني واياكم من المفلحين الفائزين. طيب الله اوقاتكم ويسر الله امركم وشرح الله صدوركم واصلح بالكم قل موازينكم واسأل الله سبحانه وتعالى ان يسكن ارواحكم ويهذب قلوبكم. ويمن علي وعليكم بحسن العمل وحسن الخلق وحسن الختام. اقول قولي هذا واستغفر الله لي
لكم